‫המסע הגדול‬
‫ג'רמי קלארקסון‬
‫ריצ'רד האמונד‬
‫ג'יימס מיי‬
‫ב...‬
‫סגר בסקוטלנד‬
‫שלום וברוכים הבאים ל"המסע הגדול",‬
‫שאינה מגיעה אליכם הפעם מראש הר געש‬
‫או מקרקעית הים.‬
‫לא. אנחנו נמצאים בבריק אפון טוויד, העיר הצפונית ביותר באנגליה.‬
‫והמשימה שלנו היא לצאת אל מעבר לגבול‬
‫ואז לנהוג לכל אורך סקוטלנד עד להברידיים החיצוניים.‬
‫זאת עומדת להיות אחת הנסיעות היפות ביותר שעשינו.‬
‫ובדרך, ננסה לענות על שאלה חשובה מאוד.‬
‫כן. והשאלה היא זאת. באירופה, אנחנו מקשיבים למוזיקה אמריקאית,‬
‫אנחנו קונים בגדים אמריקאיים, שותים בירה אמריקאית,‬
‫מרכיבים משקפי שמש אמריקאיים.‬
‫אבל מכוניות אמריקאיות מעולם לא הפכו לפופולריות.‬
‫למה?‬
‫כדי לנסות ולגלות, כל אחד מאיתנו קנה מכונית אמריקאית.‬
‫וזה מה שאני בחרתי,‬
‫לינקולן קונטיננטל מארק 5 באורך 5.8 מטרים.‬
‫זוכרים את ג'וק יואינג מ"דאלאס"?‬
‫הייתה לו אחת כזאת.‬
‫פרנק קאנון השמן, בלש הטלוויזיה, הייתה לו אחת דומה מאוד,‬
‫מארק 4, למעשה אותו הדבר.‬
‫ומה שזה אומר זה,‬
‫שבצעירותי הייתי רואה לינקולן בטלוויזיה בכל שבוע‬
‫ואז הייתי פונה לאבא שלי ואומר, "אבא, נוכל לקנות פורד קורטינה?"‬
‫למה לא רציתי אחת כזאת?‬
‫למה הוא לא רצה?‬
‫שלום.‬
‫זאת ביואיק ריביירה.‬
‫בהחלט!‬
‫עם תא מטען שנפתח מעצמו.‬
‫- שאסגור אותו? - מתי זה קרה?‬
‫- כרגע, כשעצרת. - זאת תכונה של המודל.‬
‫זוהי ביואיק ריביירה 1971 האגדית, זנב הסירה.‬
‫מה?‬
‫לא, אני פשוט... אני המום.‬
‫העניין הוא שאמרנו, "למה מכוניות אמריקאיות לא הפכו לפופולריות באירופה?"‬
‫זו בכלל הייתה פופולרית באמריקה?‬
‫זה העניין. הריביירה הייתה התשובה של ביואיק לפורד ת'אנדרבירד.‬
‫משנת 1963 הם ייצרו דגמי ריביירה, והם הצליחו.‬
‫מכרו לא מעט, לא הרבה כמו הת'אנדרבירד.‬
‫אז ב-1971 הם אמרו, "בואו נעשה משהו ממש מדהים,‬
‫"ממש חדש, ממש יוצא דופן."‬
‫והם ייצרו את זה. וכולם שנאו את זה.‬
‫באמת!‬
‫הפרסומת שלהם הייתה, "היא לא דומה לשום דבר אחר".‬
‫והאמריקאים אמרו, "יופי".‬
‫אבל ג'וק יואינג, פרנק קאנון השמן, מפורסמים מכל עבר.‬
‫קלינט איסטווד.‬
‫- באמת? - ג'ף ברידג'ס.‬
‫- באמת? - כן.‬
‫- לשניהם? - ברוס ויליס.‬
‫ברוס... באמת?‬
‫- אז, פרנק וג'וק? - כן.‬
‫- ברוס, קלינט וג'ף? - כן!‬
‫ואנחנו עדיין הסתובבנו באירופה וחשבנו, "שנקנה אוסטין אלגרו או..."‬
‫קנינו אלגרו אסטייט, כשזאת הייתה קיימת!‬
‫מה אתה חושב שמיי קנה? אני אנסח את זה מחדש.‬
‫איזו קאדילק מיי קנה?‬
‫לבסוף...‬
‫לאחר שישה מטרים של המתנה...‬
‫קיבלנו את התשובה.‬
‫המכונית שמגיעה עכשיו לרציפים ארבע, חמש, שש, שבע, שמונה, תשע ועשר.‬
‫מיי?‬
‫- כן? - ניחשנו שתהיה לך קאדילק.‬
‫לא סתם קאדילק. זאת היא קאדילק קופ דה ויל.‬
‫- באמת? - הקאדילק של הקאדילקים.‬
‫ברצינות, כשאני נוהג בה, אני מרגיש כמו אלביס פרסלי.‬
‫מה, מת בשירותים?‬
‫אלוהים, כמה צבע בורגונדי אפשר להכניס למכונית אחת?‬
‫זה כמו חדר במוטל אמריקאי.‬
‫הם בטח רוקנו את כל מכרות הבורגונדי בעולם.‬
‫- "באיזה צבע נעשה את המושבים?" - "בורגונדי."‬
‫- "הלוח?" - "בורגונדי."‬
‫- "רעיון טוב." - אבל מתג ההתנעה,‬
‫הכפתור בקצה מוט בקרת השיוט...‬
‫- בורגונדי. - ...הוא בורגונדי. כן.‬
‫קיוויתי שלא תשים לב לזה.‬
‫זה נפל?‬
‫אני צריך להודות שהייתי קצת אידיוט.‬
‫נסעתי לכאן‬
‫והבחנתי במראה בחתיכת פסולת שעפה בכביש.‬
‫דווקא חשבתי לעצמי, "זה מדהים.‬
‫"החתיכה הזאת היא באותו הצבע כמו המכונית שלי."‬
‫אבל בלי לחשוב, "אולי היא הגיעה משם?"‬
‫אנחנו צריכים לשחק "טופ טראמפס".‬
‫- מנוע? - כן?‬
‫6.6 ליטרים וי-8.‬
‫- זה חמוד! - 6.6...‬
‫- מה? זה לא חמוד. - זה מה שמתניע את המנוע?‬
‫- מה גודל המנוע אצלך? - 7.5.‬
‫- 7.5 ליטרים? - 7.5 ליטרים וי-8.‬
‫- קדימה. - 8.2.‬
‫שמונה?‬
‫8.2 ליטרים. זהו מנוע וי-8 הגדול ביותר שהותאם למכונית בייצור המוני.‬
‫- 8.2 ליטרים. - טוב.‬
‫זה יעיל יותר, כמובן. כמה כוח סוס?‬
‫אצלי?‬
‫מאה תשעים.‬
‫- אני חושב שכוח סוס לא חשוב. - כמה?‬
‫- מאה שמונים ואחד. - זהו?‬
‫כן. מ-6.6 ליטרים. אני לא יודע איך הם עשו את זה.‬
‫הווי-8 שלי בנפח 7.5 ליטרים פיתחה 250 כוח סוס.‬
‫- מאתיים וחמישים? - כן.‬
‫- אז זאת חללית. - למה...‬
‫המסע הגדול סקוטלנד‬
‫להוטים להתחיל את מסע התגליות החשוב שלנו,‬
‫התנענו את הלינקולן בשווי 10,000 ליש"ט,‬
‫את הביואיק בשווי 17,000 ליש"ט‬
‫ואת הר בורגונדי...‬
‫ויצאנו לדרך.‬
‫זהו זה.‬
‫הגבול הסקוטי.‬
‫אנחנו נכנסים למק-סקוטלנד.‬
‫זאת השיבה הביתה של המכונית הזאת, כי מר ביואיק, מביואיק, היה סקוטי.‬
‫את חוזרת הביתה!‬
‫ג'רמי קלארקסון,‬
‫האם אתה מודע לכך שהמכונית שלך נראית כמדברת תוך כדי נסיעה?‬
‫לא, אני לא מודע לכך.‬
‫הפגוש הקדמי נמצא במרחק 27 ק"מ מאיפה שאני יושב.‬
‫המשכנו הלאה, המומים ממה שהחמצנו בילדותנו.‬
‫לפי מה שאני זוכר, ב-1970,‬
‫החימום היה תוספת אופציונלית באוסטין, החימום.‬
‫בעוד שלזאת יש מושבים מתכווננים חשמלית,‬
‫חלונות חשמליים, חלונות משולשים חשמליים, בקרת שיוט...‬
‫לספינת החלל אנטרפרייז לא הייתה מערכת בקרת שיוט.‬
‫תראו את זה, בקרת אקלים אוטומטית.‬
‫אפשר לכוון את זה למצב חיסכון, אוטומטי או דו מפלסי.‬
‫דו מפלסי. אפילו לא היינו יודעים מה זה אומר.‬
‫לו מישהו הראה לי חלון שעולה ויורד‬
‫באמצעות חשמל בשנות ה-70,‬
‫הייתי מתעלף.‬
‫תראו את הפנסים.‬
‫יש לי דלתות מוסך לפנסים הקדמיים.‬
‫איך הייתה נראית הילדות שלי‬
‫לו קיפצתי במושב האחורי של אחת מאלה‬
‫במקום בפורד אנגליה עם חור ברצפה?‬
‫אבי היה הגיבור המוחלט שלי,‬
‫הייתה לי השקפת חיים בהירה ושטופת שמש.‬
‫כן.‬
‫כשהתקרבנו לפרווריי אדינבורו,‬
‫נערכה לנו קבלת פנים מסורתית.‬
‫מק-גשם. זה צפוי.‬
‫אנחנו בסקוטלנד כבר, כמה, 20 דקות?‬
‫המשטרה הסקוטית לא יכולה לומר, "אתה עצור, קרן שמש",‬
‫כי אף אחד לא ידע מה זה אומר.‬
‫לא טוב. החדשות לא טובות.‬
‫החלטנו לנסוע לכיוון מרכז העיר...‬
‫לראות איך המכוניות יתמודדו עם רחובות האבן הצרים והתלולים.‬
‫חכו רגע.‬
‫אלוהים אדירים!‬
‫אי אפשר לעשות את זה.‬
‫הבעיות עם הדיפרנציאל החלש גרמו במהרה לבעיה נוספת.‬
‫זה אני. זה אני רותח.‬
‫חבר'ה, אני רותח.‬
‫בחיי. זה כמו ג'ון במונגוליה.‬
‫לאחר שסוף סוף כבשתי את הגבעה,‬
‫האמונד מילא במים סקוטיים יקרים.‬
‫ובעודנו תוהים איך פרנק קאנון הצליח לפענח משהו,‬
‫חזרנו למסע שלנו דרך מרכז העיר.‬
‫אלוהים אדירים. אתה רואה מה יש לפנינו?‬
‫כן.‬
‫טוב.‬
‫זה די צמוד שם, קלארקסון.‬
‫- כמה... - אני אוהב את המכונית.‬
‫כמה קרוב אני לקיר?‬
‫בערך ככה.‬
‫טוב, אני מודה, המכונית שלי קצת גדולה מדי לאדינבורו.‬
‫אני חושב שנוכל להאשים את אדינבורו במקום את המכוניות.‬
‫אין סיכוי.‬
‫מה אם נזיז את הפח הזה באופן זמני?‬
‫כך שאם אסע עכשיו לאחור...‬
‫אתה יכול לעבור מסביב ולדחוף...‬
‫שלי רותחת!‬
‫- נכון. - אוי ואבוי.‬
‫אוי, לא.‬
‫היא שרה את שיר המוות.‬
‫הצילו!‬
‫תתרחקו.‬
‫עזבתי את האמונד לסרוק את סקוטלנד אחר עוד מים,‬
‫נדחקתי דרך הרווח‬
‫והלכתי להשיג לכולנו משקה מעורר.‬
‫טוב. מה שקורה כאן זה שהדלת שלי עוצרת את פתיחת הדלת שלי.‬
‫איך זה קורה? למה היא עושה לי את זה?‬
‫איך פרנק קאנון הצליח להיכנס? אני לא מצליח להיכנס.‬
‫חלק.‬
‫יפה.‬
‫- זה לא חסם את המדרגה. - זה היה בהמשך הדרך.‬
‫- באמת? - זה היה מאחור.‬
‫- השני היה לפני זה. - פשוט תשים את זה ככה.‬
‫איך אני...‬
‫אני לא יכול...‬
‫כל החלק התנתק.‬
‫לאחר שקבענו שלמכוניות אמריקאיות יש כמה בעיות במרכזי הערים,‬
‫חזרנו לכביש מהיר עם שלושה נתיבים.‬
‫גשר מגניב עם ערפל. תסתכלו על זה!‬
‫ועד מהרה הגענו לאתר של המבחן השני...‬
‫הנורבורגרינג של סקוטלנד.‬
‫זה בריקיארד, זה מונזה,‬
‫נוקהיל האימתני.‬
‫הרעיון פשוט מאוד.‬
‫נשתמש במכונית סקוטית כדי לקבוע זמן בסיס לביצוע הקפת המסלול,‬
‫ואז ננסה לעבור אותו בעזרת מכוניות הספורט וי-8 קופה שלנו.‬
‫הבעיה היחידה שלנו היא באיזו מכונית סקוטית נשתמש?‬
‫בהילמן אימפ בסגנון פורשה 911 עם מנוע אחורי?‬
‫בטלבו? באוונג'ר?‬
‫באיי-סי שלושה ליטרים אם-אי?‬
‫או אולי בפלימות' סקאמפ הקטנה?‬
‫זה בופה של מצוינות, באמת.‬
‫לאחר גירוד ראש עמוק, הסכמנו על ההילמן הלוהטת‬
‫וקשרנו חברה ותיקה למושב הנהג.‬
‫טוב, זהו זה. זאת הקפה בתנועה. את זה אנחנו מתזמנים.‬
‫מה שיש לנו כאן הוא מנוע 1.5 ליטרים עם שסתום גדול.‬
‫מתלה קדמי נמוך, מתלה אחורי מאסיבי ו-93 כ"ס.‬
‫מהירות שיא? 174 קמ"ש.‬
‫- צריך עוד הילוכים. - נכון.‬
‫כן, זה מה שחסר.‬
‫זו העילית של מצוינות סקוטית בשנות ה-70.‬
‫הנה היא מגיעה.‬
‫אבי חצתה את קו הסיום בזמן של 1:13.98.‬
‫ואז, עם איפוס שעון העצר,‬
‫שחררתי את גוש המתכת הכבד שלי מדטרויט.‬
‫אני מאיץ בתקווה לחצות את קו ההתחלה בסביבות 112 קמ"ש.‬
‫לא הצלחתי. 109. זה יספיק.‬
‫פונה עכשיו.‬
‫אוי, אלוהים.‬
‫החלקתי קצת לכיוון מושב הנוסע. זה אחד ה...‬
‫אוי, אלוהים! אני עכשיו...‬
‫ומתגלגל שם.‬
‫אוי, לא, יכול להיות שקצת סטיתי.‬
‫אבל חזרתי שוב.‬
‫אוי לא, המושב שלי התפרק.‬
‫נעילת דיפרנציאל.‬
‫קדימה!‬
‫מהירות עכשיו וכוח.‬
‫מאה עשרים! זה כמעט הגיע ל-130!‬
‫אחרי פסטיבל ההתגלגלות ותת ההיגוי,‬
‫חשבנו שהקאדילק 8.2 ליטרים של ג'יימס תהיה מהירה יותר.‬
‫אולם...‬
‫קדימה!‬
‫אני לא מאמין שמנוע כזה גדול יכול להיות איטי כל כך.‬
‫בעיה זו, יחד עם סגנון הפנייה הנינוח של ג'יימס...‬
‫זה אומר לבלום, ואני אקשיב לעצה הזאת.‬
‫...והיכולת האגדית שלו לזכור את צורת המסלול...‬
‫מה קורה כאן? אני לא ממש זוכר.‬
‫...לא הביאו להקפות המהירות ביותר.‬
‫נחמד.‬
‫אז, עם סיום עבודתו של קרול שלבי,‬
‫רק הביואיק הייתה יכולה להפוך את אמריקה לגדולה שוב.‬
‫נוסע ב-112 קמ"ש. וחוצה את קו ההתחלה.‬
‫בואו פשוט נתגלגל קדימה.‬
‫הרבה תת היגוי.‬
‫נראית כמו מכונית אמריקאית מהסרטים, בדיוק מה שרציתי.‬
‫אני... כן.‬
‫לאחר שהשלמנו את ההקפות, הגיע הזמן לראות אם עוצמת האש האמריקאית‬
‫גברה על ההילמן הסקוטית.‬
‫הזמן שצריך לנצח...‬
‫- כן? - 1:13.98.‬
‫- ג'יימס מיי. - כן?‬
‫1:31.99.‬
‫שבע עשרה, שמונה עשרה שניות לאט יותר מההילמן אוונג'ר.‬
‫- והיו לך כמעט שבעה ליטרים יותר? - כן.‬
‫אני עשיתי את זה ב-1:21.47.‬
‫- אוי לא. - ריצ'רד האמונד.‬
‫- כן? - אחת...‬
‫שמונה עשרה...‬
‫- נקודה שבע שבע. - מה זה מוכיח?‬
‫זה מעניין. חשבתי ששלי תהיה מהירה יותר.‬
‫- לא חשבתי ששלי תהיה מהירה יותר. - לא נהגת מהר.‬
‫זה הכי מהיר שאפשר. היא פשוט נוחה.‬
‫יש לך מחוון אחד במכונית, מד מהירות.‬
‫- כן. - וזה הדבר היחיד שאתה לא צריך.‬
‫- נכון. המכונית לא צריכה את זה. - "זה לא מעניין אותי."‬
‫אבל מה שמצחיק זה, שזה המסלול הראשון, לדעתי,‬
‫שאי פעם נהגת בו ולא פגעת בכלום.‬
‫- כן! - אלוהים, נכון.‬
‫והמכונית שלך עומדת על הגלגלים.‬
‫- כולנו יכולים להריע לזה. - תודה.‬
‫ריצ'רד האמונד.‬
‫שנים רבות עשינו זאת, וסוף סוף השגתי...‬
‫בדרך כלל, חובש היה חותך עכשיו את מכנסיו.‬
‫- כן. - והוא היה בדרך לבית החולים.‬
‫אני הייתי בטלפון עם אשתו, "היי, מינדי. כן, אני יודע..."‬
‫- שוב. - "הוא עשה את זה שוב."‬
‫מסרון ממר וילמן.‬
‫"כנראה מסתובב איזשהו וירוס."‬
‫- אוי, לא. - איפה הוא היה?‬
‫- מישהו נתן לו לראות שוב עיתון. - זה מסוכן כשהוא קורא את החדשות.‬
‫"אתם לא יכולים ללון במלון הערב.‬
‫"לכן מצאתי לכם מקום לינה חלופי במסלול המרוצים."‬
‫איפה?‬
‫מיי - קלארקסון - האמונד‬
‫אוי, לא.‬
‫יכול להיות כיף, לישון בקרוון.‬
‫ברגע שהתמקמנו, ישבנו לארוחת ערב סקוטית מסורתית‬
‫שהוכנה על ידי השף התורן שלנו.‬
‫- מה זה? - צלעות חזיר.‬
‫- מה זה שם? - זאת אפונה.‬
‫מה זה?‬
‫זה גזר, אני חושב.‬
‫- תודה רבה לך. - גזר בטיגון עמוק?‬
‫- כן. - זה לא גזר, זה נקניק!‬
‫אולי. היה שם נקניק איפשהו.‬
‫טעים, נכון?‬
‫אני מרגיש שאני נעשה בריא יותר.‬
‫- כן, הלב שלי אומר תודה. - איך האפונה?‬
‫- האפונה? - זוהי יחידת אפונים.‬
‫- כן. - קל יותר לאכול את זה.‬
‫נכון. קשה לאכול אפונה, אבל כשמטגנים בשמן עמוק בצורה כזו...‬
‫זה מדגיש את המתיקות שבאפונה.‬
‫אחרי שארוחת הערב הסתיימה וקיבלנו בחילה,‬
‫החלטנו לצפות בספורט מוטורי במחשב הנייד של מר וילמן.‬
‫כמה הוא הזמין? זה לעולם לא יתאים.‬
‫שמתם לב? זאת המקלדת שלו, של מר וילמן.‬
‫תראו את האות איי...‬
‫שחוקה. האות אן, והאות אל.‬
‫אולי הוא שלח הרבה מיילים לחבר שלו אלן.‬
‫טוב.‬
‫בכל מקרה, אני יודע שהרבה צופים‬
‫יחשבו שזה היה טיפשי לקחת טנקים אמריקאים גדולים‬
‫למסלול אירופאי נגד מכונית אירופאית.‬
‫ברור שהמכונית האירופאית תהיה מהירה יותר. לא כך.‬
‫- יש לזה היסטוריה. - יש. והדבר הנפלא הוא,‬
‫במסלול המרוצים של גודווד, מתקיימים עדיין מרוצים עם מכוניות...‬
‫- תראו את זה. - ...משנות ה-60.‬
‫הנה. יש כאן כל סוג של מכונית.‬
‫- יש את הסטודבייקר הגדולה. - זאת חתיכת מכונית.‬
‫זאת פורד גלאקסי.‬
‫ויש גם שתי קורטינות לוטוס. יש מכוניות מיני.‬
‫והמרוץ פשוט עוצר נשימה.‬
‫תסתכלו עליו!‬
‫תראו את סחיפת ארבעת הגלגלים בקורטינה לוטוס.‬
‫אז לקורטינות הלוטוס האלה היו 130 כ"ס?‬
‫- כן. - כמה היה לגלאקסי?‬
‫- 425. - 425?‬
‫ואפשר לראות, זה ברור כשמש. הנה. מוכן.‬
‫הוא מתקרב לעבר גוש הגלאקסי הגדול. "אני יכול לעבור?"‬
‫- "אני לא!" - תראו אותו! הוא נעלם!‬
‫- כי יש לו יותר כוח. - הוא סוגר עליו בגלל הסיבוב.‬
‫"אני אנסה שוב. אני אמשיך לשפשף."‬
‫וברגע שהוא מאיץ, הוא נעלם.‬
‫- ועכשיו. - פשוט נעלם.‬
‫מכוניות אמריקאיות, כמו שלנו,‬
‫- לא בהכרח איטיות יותר... - לא.‬
‫...ממכוניות אירופאיות על מסלול המרוצים, כי הן מהירות יותר על החלק הישר.‬
‫הנה מיני! זה בערך 130 כ"ס, זה כל מה שיש לו!‬
‫זה טרייר מול דוברמן. 425 כ"ס לעומת 130.‬
‫- הנה הוא שוב. - ביי!‬
‫- ונפנוף. - הוא מנופף לו.‬
‫למחרת בבוקר נאמר לנו שבגלל בעיות הקורונה,‬
‫נצטרך לקחת איתנו את הקרוונים.‬
‫אז בזמן שמישהו חיבר להם את מוטות הגרירה,‬
‫התחלנו לעבוד עליהם ולהפוך אותם לאופנתיים כמו המכוניות שלנו.‬
‫מה שעשיתי כדי להציג ולהעצים את האמריקאיות של הרכב שלי‬
‫הוא להפוך את הקרוון שלי‬
‫לקרוון המגניב היחיד, והאמריקאי ביותר, שאי פעם נבנה.‬
‫זה ה"איירסטרים".‬
‫תראו את זה! כן!‬
‫אני הלכתי על המראה המונמך.‬
‫זהו רכב גזעי.‬
‫הוא די גדול, 30 ס"מ יותר מאוטובוס לונדוני.‬
‫אבל פחות ספורטיבי.‬
‫אתה חייב להודות שזה רטרו-מבריק.‬
‫לא, זה נראה כמו קרוון עטוף בנייר כסף ללא סיבה ברורה.‬
‫הוא באמת איש קטן והזוי, לא?‬
‫לי היה הרעיון הטוב ביותר, צופים.‬
‫מאחר שהבעיה עם קרוונים היא שהם מכוערים.‬
‫כולם חונים יחד בשדה.‬
‫ערמה של קופסאות לבנות. נראים כמו "טאפרוור".‬
‫אז, צבעתי את שלי בשחור ולבן‬
‫ונתתי לו עטינים.‬
‫באמת יש לו עטינים!‬
‫עם שיירה מאסיבית של הצוות במאסף...‬
‫המשכנו דרך המבול הקלדוני הקבוע.‬
‫אפשר לעצור כדי למלא דלק בקרוב? נשאר לי מעט.‬
‫אני לא יודע איך גמרת את זה על המסלול,‬
‫אבל כן, נמצא תחנת דלק.‬
‫זה נעשה סקוטי מאוד!‬
‫- ממש קר עכשיו. - זה ממש סקוטי.‬
‫כן.‬
‫לאחר שנקבע שהוא‬
‫ידידותי לסביבה עם 3.4 ק"מ לליטר,‬
‫ג'יימס הודיע שהגיע הזמן להיטהרות הבוקר שלו,‬
‫מה שאומר שהוא היה צריך להחנות את המכונית שלו.‬
‫אני צריך לנסוע בכיוון הזה עם היד הזאת.‬
‫זאת הולכת בכיוון הזה, או משהו כזה.‬
‫מה הוא עושה? איך הוא הצליח להגיע למצב הזה...‬
‫להגנתו ייאמר שזוהי חנייה די צפופה.‬
‫לאחר שהחליט שזה מספיק טוב,‬
‫ג'יימס הלך לענייניו.‬
‫ואנחנו התמקמנו להמתנה השגרתית.‬
‫אני מפסיד בערך שעה ביום כשאני מחכה לו שיעשה...‬
‫יש לך זמן לאכול צלי, חבר.‬
‫- יקרא את "הטלגרף", יפתור את התשבץ... - אם יפתור את התשבץ...‬
‫כן, הייתי אומר שיש לך שעה.‬
‫מה?‬
‫זה גאוני.‬
‫למה הם צריכים צינורות ארוכים כל כך בכבאיות?‬
‫למקרה שהשרפה ממש רחוקה.‬
‫טוב.‬
‫זה...‬
‫אפשר תמיד לומר לו שהייתה דליפה מהגג.‬
‫כן.‬
‫אם הצטרפתם אלינו רק עכשיו,‬
‫זה סיפור שקשה להסביר.‬
‫עכשיו הוא כנראה בהגדרה שלוש מאונך. אתה יודע כשהם צעקו "להתפזר" במלחמה?‬
‫- כן. - לא.‬
‫אתה יכול לדמיין אותו כטייס "הוריקן"?‬
‫לא.‬
‫אני חושב שכמעט סיימת, האמונד.‬
‫הנחנו שג'יימס לא יגלה את התעלול שלנו עד אחרי שהוא ייסע.‬
‫אולם, לא היינו צריכים לחכות הרבה זמן.‬
‫הוא עומד להתעצבן!‬
‫אלוהים!‬
‫חלון הגג של הקרוון שלך היה פתוח.‬
‫- כן. - אתם ממש מצחיקים.‬
‫למרות שאני מעריץ את כושר ההמצאה שלכם ויישומו,‬
‫זאת הייתה מכה מתחת לחגורה ביום שכזה.‬
‫כבר הייתי רטוב. ויכולתם להוציא את החפצים האישיים שלי.‬
‫נכון שזה מצחיק איך שלשלושה אנשים יש דעות שונות כל כך על אותו הדבר?‬
‫אני חשבתי שזה היה רעיון ממש טוב.‬
‫גם אני. ורוב החפצים האישיים שלך הם בכל מקרה מגומי.‬
‫אלוהים אדירים, היא נוטפת מים.‬
‫איך ייתכן שהשמשה הקדמית שלי דולפת?‬
‫כאילו אני שם קצוץ.‬
‫כמה קילומטרים מאוחר יותר, עזבנו את הכביש הראשי,‬
‫לכיוון המרכז המבודד של סקוטלנד כדי לבצע מחקר מדעי.‬
‫אנחנו אוהבים את המכוניות שלנו.‬
‫הן כריזמטיות ומעניינות.‬
‫לג'יימס ולריצ'רד יש מכוניות אמריקאיות משלהם. יש להם טסלה.‬
‫אבל אנחנו לרגע לא טוענים שכל המכוניות האמריקאיות טובות,‬
‫כי הן לא.‬
‫כמה מהן איומות.‬
‫ומה שאנחנו עושים עכשיו זה לצלול עמוק לתוך האזור הכפרי הסקוטי‬
‫כדי לערוך ניסוי חשוב, שהוא זה.‬
‫מי ייצר את המכוניות הגרועות ביותר,‬
‫ברית המועצות או האמריקאים?‬
‫את ברית המועצות מייצגות,‬
‫האף-אס-או פולונז 1.6,‬
‫הלאדה ריבה 1200,‬
‫והזאסטבה ג'י-טי-אל 55.‬
‫את ארצות הברית של אמריקה מייצגות,‬
‫הקרייזלר וויאג'ר,‬
‫הקרייזלר פי-טי קרוזר, שגורמת לי לבחילה,‬
‫והפונטיאק אצטק.‬
‫מה שנעשה זה מרוץ מסביב לשדה הזה,‬
‫שלושתנו במכוניות האמריקאיות, ושלושה מהחוקרים הזוטרים שלנו,‬
‫ולכן גם ניתנים להקרבה, במכוניות הסובייטיות.‬
‫החוקים פשוטים. הראשון שבחוץ הוא המנצח.‬
‫- רק רגע, לא הבנת נכון. - מה?‬
‫"הראשון שבחוץ הוא המנצח"? זה לא הגיוני.‬
‫זה הגיוני.‬
‫אין מרוץ מוטורי בהיסטוריה שבו הראשון שבחוץ ניצח.‬
‫אנחנו מנסים למצוא את המכונית הכי גרועה. היא זאת שתשבוק ראשונה.‬
‫- למעשה... - כן.‬
‫יש משהו בזה.‬
‫אז המפסיד הוא המנצח.‬
‫- כן. - הבנתי.‬
‫- טוב. - יופי.‬
‫וכך, תחת מעטה של טפטוף קל...‬
‫הדו קרב של המלחמה הקרה החל.‬
‫מכונית זו, צופים, היא למעשה המיניוואן הראשון בעולם.‬
‫הדבר החשוב ביותר שאתם צריכים לדעת לגביה הוא,‬
‫שבמבחן ההתנגשות החזיתית של היורו אן-קאפ, היא קיבלה...‬
‫איפה מוט ההילוכים? אפס.‬
‫האנשים היחידים שקנו את ה"קרוזרים" האלה היו אנשים שבמשרדים שלהם‬
‫יש על השולחן שלט שאומר, "לא צריך להיות משוגע כדי לעבוד כאן,‬
‫"אבל זה עוזר."‬
‫יש לי 3.4 ליטרים וי-6, 185 כ"ס לבלימה.‬
‫ובזה הסתיימו החדשות הטובות.‬
‫כל השאר במכונית הזאת מגעיל.‬
‫והיא הושקה בשנת 2000,‬
‫הם חשפו את המכונית הראשונה, והקהל עצר את נשימתו‬
‫ואז צחק.‬
‫כשנתנו לוולטר וייט ב"שובר שורות" לנהוג על אחת כזאת,‬
‫המכונית לוהקה באותה תשומת לב כמו השחקן.‬
‫הם רצו שהוא ייראה כמו מפסידן.‬
‫ושום דבר לא אומר מפסידן בצורה טובה יותר מפונטיאק אצטק.‬
‫לאדה!‬
‫ואז החלטתי שכדי לנצח במרוץ,‬
‫אצטרך לפגוע במכוניות אחרות, בתקווה שאני איפגע יותר.‬
‫אני מתחיל.‬
‫אוי, לעזאזל! לא ממש הצלחתי.‬
‫ותוך זמן קצר, לעמיתיי היה את אותו רעיון.‬
‫קח קצת מזה.‬
‫האמונד מנסה לרסק את האצטק.‬
‫קשה לדעת, זה העיצוב.‬
‫אני חייב איכשהו לנגוח באצטק כך שהמכונית שלי תישבר.‬
‫הנה זה מגיע! זאת תאונה!‬
‫הנה זה!‬
‫אוי, לא, הפי-טי קרוזר בחיים!‬
‫המשכתי לזרוק את עצמי על האצטק הכבדה.‬
‫עד שהשגתי בדיוק את ההפך ממה שרציתי.‬
‫היא מתה.‬
‫היא, לדעתי, די עולה באש עכשיו.‬
‫רבותיי, ייתכן שיש לנו זוכה.‬
‫אוי, לא!‬
‫יש!‬
‫לאחר מכן זה הפך לקרב עד המוות על המקום השני.‬
‫ממזר קומוניסטי קטן.‬
‫המטרה הושגה.‬
‫תאונה!‬
‫ודי מהר, השגתי שוב את התוצאה ההפוכה.‬
‫לא!‬
‫הוא שבור.‬
‫זה היה רע.‬
‫למה המכונית שלי עדיין נוסעת?‬
‫כולנו יודעים שזה הדבר הגרוע ביותר שהאדם יצר.‬
‫קדימה, תוציאו אותי, תחסלו אותי.‬
‫האף-אס-או חזקה.‬
‫יש! על זה אני מדבר.‬
‫זאת מכה חזקה.‬
‫אבל, בכל זאת...‬
‫האם האף-אס-או נהרסה?‬
‫האף-אס-או נהרסה ויצאה מהתחרות?‬
‫זה אסון!‬
‫ולהחמיר את המצב...‬
‫לא, מיי מפשל.‬
‫עכשיו, נשארנו רק ג'יימס ואני.‬
‫שני הקרייזלרים נלחמים על הכבוד של המקום האחרון.‬
‫שתי המכוניות הרוסות מכדי שיוכלו להשיג זו את זו.‬
‫אז זה היה מצב שבו חיכינו לראות...‬
‫מי ימות ראשון.‬
‫תישברי!‬
‫תעלי באש! תתגלגלי! לא משנה! רק תישברי!‬
‫הזמזום הזה הוא הטמפרטורה. הכוח יורד.‬
‫כן, אני רותח. אני חושב שאני ממש רותח.‬
‫בכל רגע המנוע ייעצר.‬
‫נראה שאיבדתי את ההילוך השלישי, שהיה הכי שימושי כאן.‬
‫אי אפשר להחליף הילוכים. נראה לי שאכלתי אותה.‬
‫לא! אבל... תראו את מד הטמפרטורה שלי!‬
‫לא!‬
‫לא, לא יכול להיות.‬
‫לא, אני לא מסכים.‬
‫- שלום. - אתה בחוץ או שאתה מעמיד פנים?‬
‫- לא, אני בחוץ. - לא, רציתי שזאת תהיה המכונית הכי גרועה.‬
‫כן.‬
‫ומתברר שזאת הגיעה למקום האחרון.‬
‫זאת המכונית השישית הכי גרועה.‬
‫- חכה. שכחתי את החוקים. - זה המצב.‬
‫- ניצחת, אז הפסדת. - אני יודע.‬
‫היא עדיין נוסעת אז הפסדתי.‬
‫במקום לבזבז שעה כדי להסביר מחדש את הכללים לג'יימס,‬
‫הכרזנו על האצטק כזוכה...‬
‫וכשהאמונד אחראי על הניווט,‬
‫יצאנו חזרה לאיי-9.‬
‫טוב, אנחנו מחפשים כביש ממש גדול.‬
‫אולם, לפני שבכלל הבנו שהלכנו לאיבוד,‬
‫הלינקולן שלי התחילה לעשות את מה שהפי-טי קרוזר לא עשתה.‬
‫למה המנוע שלי...‬
‫אני ממש מתקשה לטפס על הגבעה.‬
‫קדימה.‬
‫קדימה, מכונית, בבקשה.‬
‫בעקבות זאת, נכנסנו לחצר של חווה כדי שאוכל לבצע כמה תיקונים.‬
‫אני אצטרך לבדוק את המאייד שלי.‬
‫בזמן שהוצאתי את ערכת הכלים המורחבת שלי,‬
‫ג'יימס הלך להרתיח מים בקומקום.‬
‫- תודה לך. - כוס תה?‬
‫- מה? - זה ממש נחמד.‬
‫- חייב לומר... - תרצה ביסקוויט רך?‬
‫- זה משתלב יפה. - נכון.‬
‫מה משתלב יפה?‬
‫ובכן, בדיוק.‬
‫זה הקרוון שלי.‬
‫זה הרבה יותר טוב.‬
‫לבסוף, התיקונים שלי הושלמו.‬
‫שבור.‬
‫זה יכול להעסיק אותך במשך שעות.‬
‫למה זה לא נסגר? זה מגוחך.‬
‫אני זוכר שהייתי בשנות ה-30 לחיי.‬
‫- כן. - המאוחרות.‬
‫פתאום אני עומד בשדה, עדיין צופה...‬
‫איך זה אפשרי?‬
‫זה אדיר.‬
‫- יש! - איזו תחושת הישג.‬
‫- הדבר הבא הוא... - לאן אנחנו נוסעים?‬
‫- אין קליטה בטלפון הנייד. - לא.‬
‫חייבים למצוא את האיי-9.‬
‫זה...‬
‫מה שאי אפשר לעשות בסקוטלנד‬
‫- זה לנווט בעזרת השמש. - נכון.‬
‫- נכון. - אי אפשר להיעזר בעננים. הם זזים.‬
‫מה עם ניחוש?‬
‫לאחר שהוחלט ללכת על האפשרות הזאת, היו לי כמה תאונות קטנות.‬
‫אלוהים אדירים.‬
‫אבל די מהר חזרנו לנוע,‬
‫כשהאמונד "פאת'פיינדר" שוב מוביל.‬
‫בכל רגע, נגיע לצומת טי, ואז...‬
‫כביש קטן, לא ממש שביל, ואז כביש גדול.‬
‫אבל, כל זה לא קרה.‬
‫יש בור.‬
‫האמונד הוביל אותנו למקטע מיוחד של ראלי, לפי איך שזה נראה.‬
‫זה האיי-9?‬
‫לא. אין כאן מצלמות מהירות.‬
‫כך יודעים שזה לא האיי-9.‬
‫אוי, לא! חרא.‬
‫מה?‬
‫אני מצטער! זה היה קורע!‬
‫אם כך, גבירותיי ורבותיי, מה חסר בתמונה הזאת?‬
‫- זה היה פשוט אדיר. - מעולם לא ראיתי דבר כזה.‬
‫וו הגרירה נפל?‬
‫- כן. - וו הגרירה נפל.‬
‫אוי ואבוי. זה...‬
‫זה היה מגוחך אפילו בסרט מצויר של טום וג'רי.‬
‫מה אם זה היה קורה על האיי-9?‬
‫היו צעקות.‬
‫איפה אשן הלילה?‬
‫שם. היכן שנמצא הקרוון שלך.‬
‫החלטנו לנטוש את הקרוון שלי ולחדש את מסענו...‬
‫מאחורי ריצ'רד בלומקוויסט.‬
‫אז הוא נוסע במעלה הר‬
‫והוא חושב שימצא את האיי-9 על הפסגה.‬
‫טלטולים יפים, האמונד.‬
‫הזנב מכשכש בכלב כאן.‬
‫אוי, משהו השתבש.‬
‫- נהגת מהר מדי על מסלול חצץ? - כן.‬
‫אני לא שולט בזה. מסלול חצץ.‬
‫ובכן, אם אתה מנתק את עצמך...‬
‫כן, הוא עשה את זה.‬
‫ניתקת? כן.‬
‫אז זה... כן.‬
‫אם תוציא את עצמך, האמונד...‬
‫- כן? - הנה.‬
‫- לא! - זה עבד.‬
‫טוב, שחררתי את זה.‬
‫אתה חופשי... המכונית שלך תצא עכשיו.‬
‫היא תקועה.‬
‫היא יושבת על מיכל הדלק. תראה.‬
‫זה המצב. נשאר לנו קרוון אחד והוא ספוג מים.‬
‫לח, כן, מאוד.‬
‫אסור לנו ללון בבית מלון, גם אם נמצא אחד.‬
‫ולא נמצא.‬
‫מה אם...‬
‫נלון בטירה?‬
‫אין חוק שאומר שאסור ללון בטירה.‬
‫אבל אין טירה.‬
‫אנחנו בסקוטלנד. נמצא אחת בעוד 300 מטרים.‬
‫יש משהו בדבריו. כולן ריקות‬
‫כי לאף אחד אסור להשתמש בבית השני שלו.‬
‫וטירות הן תמיד הבית השני.‬
‫- אלא אם כן אתה חלק ממשפחת המלוכה. - כנראה עלית על משהו.‬
‫- אנחנו רק צריכים למצוא טירה. - למצוא טירה.‬
‫לאחר שקיבלנו החלטה, חילצנו את האמונד מהתעלה...‬
‫ויצאנו לחפש טירה.‬
‫ג'יימס מיי, מעולם לא חשבתי שאומר לך את זה,‬
‫אבל העטינים שלך נפלו.‬
‫לעולם אל תגיד לי את זה שוב.‬
‫פני השטח היו ממש קשים.‬
‫באסה.‬
‫מה לעזאזל?‬
‫מדהים.‬
‫עשיתי נזק למטה.‬
‫אבל למרבה המזל, אחרי שלושה ק"מ בלבד...‬
‫באמת מצאנו את מה שחיפשנו.‬
‫כן. זה אידיאלי.‬
‫התמקמנו ללילה בטירה של מישהו אחר.‬
‫ולמחרת בבוקר, לאחר שהערצנו את הנוף שלו...‬
‫ג'יימס נכנס למטבח להפגין בשנית את כישורי הבישול שלו.‬
‫זה "קדג'רי" מפורק בטיגון עמוק, למעשה.‬
‫אז יש דג מעושן, כדור אורז וביצה.‬
‫- הכול מטוגן? - הכול מטוגן.‬
‫- תיהנו. - אני מסוקרן.‬
‫נפלא. כל הכבוד לך.‬
‫התפקיד שלנו במשימה הזאת, כפי שאתה יודע, היה...‬
‫מה?‬
‫ובכן, הטעמים מעניינים.‬
‫- זה מאתגר. - הדג טעים, לא?‬
‫אני אוהב דג מעושן וגם בלילה.‬
‫אני אוהב דג מעושן ובלילה. אני גם אוהב מרשמלו ועיפרון נחמד.‬
‫אבל אני לא רוצה את כולם בגוש אחד קרוש וגדול.‬
‫חשבתי.‬
‫התפקיד שלנו פה לא היה לגנוב למישהו את הבית‬
‫ולטגן את כל מה שיכולנו למצוא.‬
‫הוא היה להבין למה מכוניות אמריקאיות...‬
‫- לא הפכו לפופולריות. - כן.‬
‫כדי להראות את מידת חוסר הפופולריות... בשנות ה-70,‬
‫אנחנו בבריטניה קנינו קצת מעל תשעת אלפים מכוניות שיוצרו בארה"ב.‬
‫תשעת אלפים וקצת, טוב?‬
‫- קנינו 247,000 מכוניות מתוצרת סובייטית. - כן.‬
‫מי שתרמה רבות להצלחת המכוניות הסובייטיות בבריטניה‬
‫הייתה הרפובליקה העממית של דרום יורקשייר.‬
‫שם בעיקר קנו מכוניות לאדה.‬
‫כן.‬
‫ומה הוכחנו עד כה? שאנחנו אוהבים את המכוניות שלנו.‬
‫אני אוהב את המכונית.‬
‫אוהבים אותן, אבל הן פגומות.‬
‫די בגדול.‬
‫- בגדול מאוד, מאוד. - כן.‬
‫די קשה לתמרן איתן בחלקים גדולים של בריטניה.‬
‫כן. ושלך מאוד לא אמינה.‬
‫היא ראוותנית.‬
‫אבל הן שלנו.‬
‫הוכחנו גם שמכוניות מעט יותר קטנות, כמו הפי-טי קרוזר,‬
‫והאצטק וכן הלאה, המכוניות הכי גרועות, היו בין המכוניות הגרועות ביותר שנוצרו.‬
‫אשפה מתועבת.‬
‫אבל, זה העניין.‬
‫אסור לנו לשכוח לעולם,‬
‫אמריקה ייצרה גם כמה דברים מופלאים.‬
‫מוסטנג 2+2‬
‫קורבט‬
‫דודג' צ'ארג'ר חדשה‬
‫428 קוברה ג'ט‬
‫קמארו‬
‫בהשראת קטלוג העבר הזה,‬
‫בחרנו את מכוניות השרירים שלנו.‬
‫ואז, השתמשנו בהן כדי להשיג דבר אחר שאמריקה הפכה לפופולרי.‬
‫פיצה.‬
‫- לדעתי אתה יכול להזמין עם אננס. - לא נכון.‬
‫- עם חזיר. - אתה חייב את ה"סלופי ג'וזפה".‬
‫- עם חזיר. - בלי אננס.‬
‫בדיוק נזכרתי במשהו. אתם מכירים את החבר שלי ג'ון?‬
‫כולם קוראים לו טראמפ.‬
‫הוא הזמין אותנו לסוף שבוע של ירי פשוט לחלוטין.‬
‫מתי?‬
‫אנחנו צריכים להיות שם תוך 37 דקות.‬
‫מה? מפיצה אקספרס לטראמפ ב-37 דקות?‬
‫זה בלתי אפשרי.‬
‫או שכן?‬
‫היו הרבה מכוניות שרירים נפלאות לאורך השנים,‬
‫אבל זאת האהובה עליי, המוסטנג.‬
‫המוסטנג הייתה המכונית שנמכרה הכי מהר בכל הזמנים.‬
‫שיא שמעולם לא נשבר.‬
‫הם מכרו 22,000 ביום הראשון!‬
‫המכונית המסוימת הזאת, הג'י-טי 500, שנבנתה ב-1967,‬
‫ואני לא יכול לחשוב על מכונית אחרת‬
‫שמתאימה לאווירה של הרגע בצורה מושלמת יותר.‬
‫הטלוויזיה הצבעונית בדיוק הגיעה.‬
‫תוכנית החלל אפולו בדיוק החלה.‬
‫כולנו הקשבנו ל"סרג'נט פפר" ול"פליטווד מק" ולג'ימי הנדריקס.‬
‫אבל באמריקה, איש משפחה יכול היה לקנות מוסטנג שבעה ליטרים.‬
‫זאת, צופים, היא שברולט קמארו זי-28 משנת 1969.‬
‫זאת הייתה התשובה של שברולט למוסטנג, שנחשבה בעיניהם קצת מגושמת.‬
‫אז הם חשבו על משהו עם יותר קימורים.‬
‫מכונית שרירים זו נראית חקלאית במיוחד.‬
‫אנחנו חושבים שהאמריקאים לא שמו לב לזה. אבל אני חושב שכן.‬
‫אני חושב שהם ידעו והם חשבו, "מה אכפת לנו. זה משעשע".‬
‫זה מה שהיה נפלא באמריקה באותם ימים.‬
‫אופטימיות, תקווה, צריכה חסרת בושה.‬
‫בריטניה, כמובן, ראתה את המוסטנג ואת כל המכוניות להן נתנה השראה,‬
‫כמו זאת, וחשבה, "ננסה את זה", והעניקה לנו‬
‫את הקפרי, שניתן היה לרכוש עם מנוע 1.3 ליטרים.‬
‫למה היינו צנועים כל כך?‬
‫הדודג' צ'ארג'ר,‬
‫אחת המכוניות האהובות עליי בכל הזמנים, ואחת הדגולות.‬
‫במיוחד זאת, משנת 1968, גרסת הדור השני‬
‫של "בוליט" ו"הדיוקס קורעים את האזרד".‬
‫רק תביטו בה. היא צועקת "אגדה".‬
‫הצ'ארג'ר הייתה מכוונת בעיקר לצעירים,‬
‫שהיום המשמעות היא, "תעשו אותה קטנה ומשעממת עד שתהיה בלתי נראית,‬
‫"ושימו לה מנוע של מחדד עפרונות."‬
‫בזמנו זה היה, "תנו לה מנוע וי-8 ענק, מכסה מנוע עם פתח אוורור וקשתות כנף רחבות".‬
‫הן היו כיפיות!‬
‫מה זה בכלל סוף שבוע של ירי פשוט לחלוטין?‬
‫אין לי מושג.‬
‫אני חושב שאין מישהו בעולם שיודע‬
‫מה זה סוף שבוע של ירי פשוט לחלוטין. כולם שונים.‬
‫בחורים?‬
‫כן?‬
‫מת.‬
‫האמונד, אכפת לך לא לעשות את זה? עברתי התקף לב.‬
‫התברר שקליפר בלם התנתק ושבר את הגלגל,‬
‫שתקע את תיבת ההילוכים, וזה גרם למנוע להתפוצץ.‬
‫אבל מאחר שהשעון תקתק,‬
‫ג'רמי ואני נאלצנו לעזוב את הנהג הכי ביש מזל בבריטניה ולהמשיך הלאה.‬
‫זה מגוחך.‬
‫זה כמו לנסוע לטירת ברנרד כדי לבדוק אם הראייה שלך בסדר.‬
‫אבל למרות זאת,‬
‫הצלחנו להגיע מפיצה אקספרס לטראמפ ב-37 דקות.‬
‫הצלחנו.‬
‫בהחלט.‬
‫אבל למרות שהגענו בזמן...‬
‫הייתה בעיה.‬
‫אני לא בטוח שאנחנו משתלבים טוב כל כך‬
‫בסוף שבוע זה של ירי פשוט לחלוטין.‬
‫טוב...‬
‫זה יכול להיות גרוע יותר.‬
‫מה אתה לובש?‬
‫כן, אני יודע... הגזמתי.‬
‫אני מזיע ממבוכה.‬
‫יש לך מזל. אחרי מה שקרה בארגנטינה, אני לא יכול להזיע.‬
‫- באמת? - לא.‬
‫- לא יכול להזיע? - בכלל לא.‬
‫זה היה בהשראת המכונית שלי. היא הטעתה אותי.‬
‫מסרון ממר וילמן.‬
‫ארוך.‬
‫"סוף סוף חשפתם‬
‫"את הבעיה העיקרית בבעלות על מכונית אמריקאית באירופה.‬
‫"זה מביך."‬
‫אנו לא משתלבים.‬
‫זה קצת...‬
‫זה לא מתאים.‬
‫"אבל לו הייתה קהילה שבה אוהדי מכוניות אמריקאיות‬
‫"היו יכולים לחיות זה לצד זה עם אנשים שחולקים את התשוקה שלהם,‬
‫"זה לא יהיה מביך.‬
‫"לכן יצרתי עיירה קטנה בהברידיים החיצוניים‬
‫"שבה אנשים יכולים לעשות בדיוק את זה. ולשם אתם נוסעים עכשיו."‬
‫אז, כן. לא, הוא חושב על משהו קצת כמו קבוצת תמיכה למכורים לסמים.‬
‫אתה הולך לשם בידיעה שכולם כמוך.‬
‫בדיוק. כי הופעת כאן, עם מכוניות כאלה, כפי שאנחנו עשינו.‬
‫- לבוש... - נכון?‬
‫אנשים אומרים, "אלוהים שבשמים, דארן, גארי וקווין פה".‬
‫אבל לו הייתה קהילה...‬
‫נהיה עם בני מיננו.‬
‫- אתה יכול לומר, "אני יכול לקבל המבורגר?" - כן.‬
‫אתה יכול לשים גבינה על כל דבר.‬
‫- ותות שדה על הכביסה שלך. - כן. אתה יכול לומר...‬
‫ולא יסתכלו עליך כי כולם עושים את זה.‬
‫- כולם באותה סירה. - גדול.‬
‫- כל הכבוד, מר וילמן. - זה רעיון לא רע.‬
‫- כן, זה מעורר השראה. - והרגע...‬
‫הרגע עלה בדעתי...‬
‫אם אנחנו נוסעים לאי הזה שבו הכול אמריקאי‬
‫וכולם נוהגים במכוניות אמריקאיות...‬
‫למה שלא נהפוך את המכוניות שלנו לאמריקאיות יותר?‬
‫אני יודע שהקאדילק שלך אמריקאית כמו נשר שעשוי מגבינה,‬
‫אבל תהפוך אותה לאמריקאית יותר.‬
‫אנחנו נתאים אותן, ואז נגיע לאי‬
‫במכוניות אמריקאיות מאוד.‬
‫הוא יהיה מאושר כל כך.‬
‫אני יכול לחשוב עכשיו רק על נשר עשוי מגבינה.‬
‫יומיים לאחר מכן...‬
‫יצאנו למסע של 320 ק"מ‬
‫לאי ההברידי של מר וילמן‬
‫יואיסט הצפוני הברידיים‬
‫במכוניות המחודשות שלנו.‬
‫תנו לי להסביר לכם מה עשיתי. התמקדתי בתיקון דברים.‬
‫תיקנתי את המגב של השמשה הקדמית.‬
‫הוספתי נוזל קירור ללא מים כדי לפתור את בעיות חימום היתר.‬
‫ואז, אם תסתכלו מקרוב, בחזית כאן,‬
‫הוספתי מגדש-על מסיבי שבולט מעל מכסה המנוע.‬
‫מה שנותן 100 כ"ס.‬
‫לאחר שהתקנתי את מגדש העל בקצה הזה,‬
‫הייתי צריך משהו לאזן אותו מבחינה חזותית,‬
‫כדי לגבש את הכול למשהו מלוכד.‬
‫אז התקנתי את הכנף בסגנון ה"רוד ראנר" של הפלימות' מאחור.‬
‫שלום, צופים.‬
‫הפכתי את הקאדילק קופ דה ויל שלי למכונית מונמכת.‬
‫החלק הקדמי נמוך ב-7.5 ס"מ. החלק האחורי נמוך ב-5 ס"מ,‬
‫באדיבות קפיצי לנד רובר דיפנדר העמידים.‬
‫צינור מפלט בקוטר 6.5 ס"מ בהתקנת צד.‬
‫זאת כבר הייתה מכונית ממש מגניבה ורגועה.‬
‫עכשיו היא אפילו מגניבה ורגועה יותר.‬
‫אולי הגזמתי קצת בהנמכה.‬
‫מכונית זו מצוידת עכשיו בגלגלים מסיביים עם אותיות לבנות, ונוסעת היטב.‬
‫בנוסף, טיפלתי בבעיית הכוח על ידי הוספת הזרקה של תחמוצת חנקן.‬
‫זה פשוט למדי.‬
‫במקום לערבב את הדלק עם אוויר רגיל לפני שהוא נכנס למנוע,‬
‫מערבבים אותו עם תערובת של חנקן וחמצן.‬
‫בואו ננסה את זה. הפעל מערכת עם מתג דו מצבי.‬
‫הכן את המכל.‬
‫יורה!‬
‫זה לא עושה... למה זה לא עושה כלום?‬
‫עשית שינויים אחרים במערכת הדלק‬
‫חוץ מהכנסת בקבוק תחמוצת החנקן?‬
‫כן.‬
‫מה עשית?‬
‫הרבה דברים.‬
‫הוא לא עשה, נכון?‬
‫שינית את התזמון?‬
‫קידמתי אותו.‬
‫מה היה קורה לולא עשיתי משהו לתזמון‬
‫או משהו כזה?‬
‫אני חושב...‬
‫כן, היית הופך את התערובת לדלילה וכנראה היית ממס את הבוכנות.‬
‫תהיה לי פה מאחור עמדת צפייה מעולה על הפיצוץ,‬
‫אם אצליח לראות מעבר למגדש העל שלי.‬
‫לראות מעבר? האם מגדש העל שלך באמת מפריע לראייה?‬
‫רק בכיוונים מסוימים.‬
‫אם אני מסתכל קדימה, לדוגמה, כן, זה חוסם את שדה הראייה.‬
‫הוא לא יכול לראות.‬
‫מאוחר יותר גיליתי בעיה נוספת שנגרמה בגלל השינויים.‬
‫זה הצמיג שלי.‬
‫הצליל של הצמיגים שנתפסים בגוף המכונית.‬
‫ממש פישלתי בזה, נכון?‬
‫המשכנו את מסענו צפונה‬
‫על רקע מזג האוויר הסקוטי המוכר כל כך.‬
‫אלוהים באמת פישל עם סקוטלנד, לא?‬
‫"תביטו, זאת עבודתי הטובה ביותר.‬
‫"ועכשיו ירד גשם כל הזמן."‬
‫הוא יצר משהו ממש יפה, ואז כיסה אותו בסדין ישן ומרופט‬
‫בצורת מזג האוויר.‬
‫זה מעניין שבעולם המוסלמי,‬
‫חפצים לא יכולים להיות מושלמים, כי רק אלוהים יכול להגיע לשלמות.‬
‫בחברה הנוצרית אנחנו אוהבים לחשוב‬
‫שאלוהים מכניס לעולם אי שלמות ופגמים‬
‫כדי שלא נתעוור או נשתגע מהיופי שלו.‬
‫ג'יימס, האם צינור הפליטה שלך מזרים אדים אל תוך המכונית?‬
‫הוא התחיל את זה כשאמר "זה מעניין, לא?"‬
‫ואז המשיך להיות לא מעניין במשך עשר הדקות הבאות.‬
‫אבל בסופו של דבר, הגשם נעשה קל יותר,‬
‫מה שאמר שיכולנו ליהנות מנוף יפה...‬
‫בזמן שהאמונד תיקן את המכונית שלו.‬
‫- מה המצב? - זה מיכל דלק מבוקע.‬
‫אני חושב שאי אפשר להכחיש את זה.‬
‫- תוכל להגיע לכפר שם? - כנראה.‬
‫יהיה להם מרכז לריתוך מיכל דלק, אני בטוח.‬
‫- קשה לרתך מיכל דלק. - תצטרך להיות זהיר מאוד.‬
‫אני צריך למצוא משהו שאוכל להדביק אותו איתו.‬
‫נייר דבק? סרט הדבקה?‬
‫הצעה מעניינת, מפני שדלק ממס את רוב הדבקים.‬
‫- כן, הצעה מעניינת. - מסטיק?‬
‫בינתיים, סם החיים של המכונית שלי מתרוקן.‬
‫לאחר שפתרתי את הבעיה בעזרת מסטיק הניקוטין שלי...‬
‫הפסקנו להביט בנוף ונסענו לתוכו.‬
‫אני באמת אוהב את המכונית הזאת, איך שהיא נראית עכשיו.‬
‫תמיד אהבתי את המראה שלה. עכשיו אני אוהב את המראה שלה אפילו יותר.‬
‫היא נוחה להפליא ויש לה שעון קרטייה,‬
‫שהוא פשוט יפהפה.‬
‫הוא מרגש אותי, השעון הזה.‬
‫היופי שלו מרגש אותי.‬
‫כמה מכוניות נשארו אצלנו מתוכניות הטלוויזיה שלנו?‬
‫אני השארתי את אוליבר, האופל קדט.‬
‫אני השארתי את האלפא, את הבנטלי ואת ה"אקסלנט".‬
‫אני השארתי רק את הביץ' באגי.‬
‫אז לא הרבה, מתוך כל המאות.‬
‫נראה לי שאני יודע מה אתה חושב עכשיו.‬
‫אני ממש רוצה את הלינקולן הזאת בחיי.‬
‫אני לא רוצה לוותר על הריביירה. אני אוהב אותה.‬
‫מה לגבי הקאדילק?‬
‫אני מודה שייתכן שהיא שבתה קצת את ליבי,‬
‫ואני אולי אפילו אוהב אותה, במיוחד עכשיו שהיא מונמכת.‬
‫כשהתחיל להחשיך, מצאנו את הטירה הקרובה ביותר שבה נוכל ללון.‬
‫ובאותו לילה, האמונד ואני החלטנו להחליף את כיסוי קשת הכנף החסר של ג'יימס.‬
‫ובבוקר שלמחרת, הוא היה אסיר תודה מאוד.‬
‫קלארקסון!‬
‫זאת חתיכת עבודה עלובה במיוחד.‬
‫רק רגע.‬
‫שני כוכבים אמריקאיים על מכונית אמריקאית.‬
‫- בדיוק. - זה כיסוי משופר.‬
‫יכולתם לעשות מאמץ להתאים את זה. מה זה...‬
‫פשוט... אתם פשוט דחפתם‬
‫ברגים מכוערים, בעלי ראש צלב לתוך הקאדילק שלי.‬
‫אבל זה מתוקן.‬
‫בעודנו ממשיכים לכיוון האי האמריקאי של מר וילמן,‬
‫נתקלנו בכביש חשוב לחובבי המכוניות של האומה.‬
‫טוב, זהו מעבר סטלביו של בריטניה.‬
‫האפלקרוס.‬
‫כך הוא נקרא.‬
‫זוהי הזדמנות לגלות‬
‫איך המכוניות שלנו יסתדרו על כביש אלפיני.‬
‫המדע עומד לקרות.‬
‫אני איתך. ניסוי מדעי, כן.‬
‫טוב, בואו נתחיל.‬
‫אלוהים אדירים. בחיי!‬
‫כן, זאת בעיה.‬
‫אני לא יכול לראות מבעד לשמשה כי יש עליה אדים.‬
‫מצד שני, המגב לא עובד.‬
‫ואפילו לו יכולתי לראות מבעד לשמשה, מצידה השני‬
‫נמצא מגדש העל שמשתלט על שדה הראייה.‬
‫בלתי אפשרי לראות.‬
‫כן.‬
‫המכונית האמריקאית הספציפית הזאת, נאבקת קצת‬
‫עם החלק הספציפי הזה של בריטניה.‬
‫מגיע לפניית "סיכת ראש".‬
‫מכין את עצמי מנטלית לאתגר.‬
‫והנה זה בא.‬
‫ובולם יפה.‬
‫היא הסתובבה!‬
‫לא מעט ערפל.‬
‫אוי ואבוי.‬
‫מה?‬
‫איך קרה שאנחנו נוהגים בצד השני של הכביש?‬
‫אנחנו עומדים לנסוע לתוך ענן.‬
‫לבסוף הגענו לראש המעבר,‬
‫יצאנו להביט בנוף המפורסם...‬
‫ואז יצאנו לדרכנו חזרה למטה.‬
‫לעזאזל, ירדתי מהכביש!‬
‫זהו זה. עכשיו...‬
‫כן. כשחשבתי הבוקר,‬
‫"בואו נעלה במעלי הכביש ההררי התלול הזה במכוניות הקופה שתי דלתות וי-8 שלנו",‬
‫זה לא נראה ככה בראש שלי.‬
‫הייתי צריך לדעת כשלבשתי מעיל דובון.‬
‫לא רואים נהג פורמולה 1 נכנס למכונית שלו במעיל דובון, נכון?‬
‫מאוחר יותר באותו היום, הגענו לאי סקאי.‬
‫גשר סקאי‬
‫ולאחר שחצינו אותו,‬
‫עלינו על מעבורת לאי יואיסט הצפוני.‬
‫וברגע שיצאנו לדרך,‬
‫התחלנו בשיחה קלילה על פילוסופיית מכוניות.‬
‫מה שמצחיק זה,‬
‫שכאשר רואים מישהו נוהג במכונית אמריקאית בבריטניה,‬
‫אתם יודעים עליו הכול.‬
‫אתם יודעים שטראמפ הופך אותו לשמנמן.‬
‫שיש לו את דגל הקונפדרציה בחניה.‬
‫שהוא שותה רק באד.‬
‫כשאתם רואים מישהו בפיאט, אתם לא חושבים,‬
‫"הוא בטח מנופף בידיו ויש לו יחסים מוזרים עם אימא שלו."‬
‫או מישהו בוולוו, "הוא מתפשט ומתגלגל בשלג עם השכנים שלו."‬
‫בדיוק.‬
‫לא מניחים הנחות בהתבסס על הלאום של המכונית.‬
‫נכון. אבל עם מכונית אמריקאית בהחלט עושים את זה.‬
‫אתה צודק לגמרי.‬
‫בוא ניקח מקרה היפותטי, לו ראית מוסטנג קלאסית,‬
‫נגיד אחת בצבע ירוק כהה, שנוהג בה ריצ'רד האמונד,‬
‫כל מה שתראה זה את פרצופו מציץ מעל ההגה,‬
‫אבל בכל זאת תחשוב, "הוא בטח נועל מגפי בוקרים".‬
‫וזה נכון.‬
‫הדבר היחיד שהוא לא עושה והוא צריך לעשות,‬
‫כחובב מכוניות אמריקאיות,‬
‫זה לשחק גולף.‬
‫כן.‬
‫מה זאת אומרת, "כן"?‬
‫כן.‬
‫- "כן." - יש משהו שהיית רוצה לחלוק?‬
‫שמי ריצ'רד האמונד, התחלתי לאחרונה לשחק גולף. אני לוקח שיעורים.‬
‫- ברצינות? - כן.‬
‫קניתי סט של מקלות גולף, ואני לוקח שיעורים.‬
‫פעמיים בשבוע. במגרש הגולף המקומי שלי.‬
‫למה התחלת לשחק גולף?‬
‫החברים שלי נהנים מזה מאוד אז הלכתי איתם וניסיתי.‬
‫- זה קשה. זה באמת קשה. - לא מעניין אותי.‬
‫אז לקחתי שיעורים.‬
‫היה לי תהליך חשיבה די מעניין‬
‫לגבי מכוניות אמריקאיות, ועכשיו, פתאום, היום שלי נהרס.‬
‫מישהו שדווקא נהניתי לעבוד איתו‬
‫ב-15 השנים האחרונות, מסתבר ש...‬
‫הוא מוזר.‬
‫למרבה המזל, השיחה הופסקה בנקודה זו‬
‫כי הגענו‬
‫לאי הנפלא יואיסט הצפוני.‬
‫אנחנו נמצאים בהברידיים החיצוניים.‬
‫אז האי הבא הוא היכן שמר וילמן‬
‫הקים את הקהילה שלו לחובבי מכוניות אמריקאיות.‬
‫אני מתרגש מהרעיון של מקום שאליו אפשר לנסוע עם המכוניות האמריקאיות שלנו‬
‫ולא להרגיש נבוך.‬
‫זה כמו נודיסטים.‬
‫הם רוצים להתרוצץ בלי בגדים,‬
‫אבל אי אפשר לעשות את זה היכן שכולם לובשים בגדים.‬
‫זאת הרגשה מטופשת.‬
‫אז הם מסתובבים עם אנשים כמותם, במקום שבו כולם נוהגים באותה צורה.‬
‫לבסוף, הגענו לקו החוף בצידו המרוחק של האי.‬
‫זה יפהפה. תסתכלו על זה.‬
‫זה ממש יפה, נכון?‬
‫מה לעזאזל הדבר הזה?‬
‫מה זה?‬
‫אני תוהה אם זו איזושהי במה זמנית או מושבים.‬
‫זה פלסטיק בים, לא?‬
‫- זה הרבה פלסטיק. - תראו.‬
‫אולי הם ממחזרים את זה כשאין קורונה,‬
‫- עם מוזיקה... - חבר'ה?‬
‫- כל זה נשטף... מה? - קיבלתי מסרון מווילמן.‬
‫אז, זה האי שעליו הוא הקים את הקהילה.‬
‫ואני מנחש שהדבר המחודד הזה הוא חלק מזה.‬
‫- אתם רואים אותו? - שם?‬
‫כן.‬
‫אבל, כדי להגיע לאי אנחנו צריכים לבנות גשר מזה.‬
‫האם זה מסוג "פונטון", לדעתכם?‬
‫הם מלאים באוויר אז נראה שהם צפים.‬
‫הם לא יחזיקו מכונית, נכון?‬
‫אולי אם יש מספיק הם יחזיקו.‬
‫אז אלה...‬
‫אז אלה כבר מחוברים יחד, תראו...‬
‫תראו, זה אחד מאלה.‬
‫כן, אלה הם הברגים.‬
‫הם מוברגים יחד.‬
‫זאת ההגדרה שלי לגיהינום.‬
‫זה סט בנייה ענק!‬
‫ג'רמי, זה כמו יום ההולדת וחג המולד ביחד!‬
‫כמה רחב יותר מהמכונית זה צריך להיות?‬
‫כמה כאלה יש לנו?‬
‫ויש לנו דרך ארוכה מאוד.‬
‫כל המכוניות ברוחב שני מטרים.‬
‫שתיים, שלוש, ארבע, חמש, שש, שבע, שמונה, תשע.‬
‫קצת פחות משלושה מטרים.‬
‫אז כף הרגל שלך באורך רגל?‬
‫אני לא יודע.‬
‫בינתיים, אני התעניינתי יותר באיך שהקהילה הזאת תיראה.‬
‫אני משער ש... אני מנסה לחשוב מה יהיה שם.‬
‫יהיה מוטל, ובכל חדר יהיו שתי מיטות‬
‫הרבה יותר מדי גדולות, מצעי מיטה בצבע בורגונדי.‬
‫יהיה שם בר ספורט עם מאות מסכים‬
‫כל אחד מראה דבר מעט שונה אבל לא מאוד שונה.‬
‫כולם מדברים במעלית...‬
‫- "אליבטור". - כן.‬
‫- אהבתי. - "נעים להכיר."‬
‫- זה מה שאומרים באמריקה. - הם אומרים בוקר טוב.‬
‫אתה לא מכיר אותי. רק פגשת אותי.‬
‫- "נעים לפגוש אותך"? - אני אוהב שיחה.‬
‫כי אתה אמריקאי...‬
‫נתקענו בעבודה...‬
‫"קפטן נאט" נכנס פנימה.‬
‫זה בטח מהדק מלמעלה.‬
‫...ועצרנו רק כדי שג'יימס ואני ננהל ויכוח.‬
‫זה לא יעבוד.‬
‫זה יעבוד. חישבתי את זה...‬
‫- בערך. - למתמטיקה, ג'יימס, אין כל השפעה בים.‬
‫- בטח שכן. - אתה חושב שזה יעבוד?‬
‫לא. לא ממש.‬
‫מוריד למטה.‬
‫אלוהים אדירים!‬
‫זה מאובטח.‬
‫- יופי. - השתנת במגפי הגומי שלך.‬
‫כן. זה גברי מאוד, לא?‬
‫- זה? - כן.‬
‫אני יודע.‬
‫בבוקר היום השלישי למאמצינו,‬
‫הגענו למצב שבו היינו צריכים לשאול סירה ממקומי.‬
‫מה?‬
‫זה המצב. בנינו את החלק הזה כאן.‬
‫האמונד יביא את הסירה לכאן.‬
‫ואנחנו נגרור את זה לקצה של מה שכבר בנינו‬
‫שם נוכל לחבר את החלק החדש.‬
‫זאת הייתה תוכנית פשוטה, אבל אז הסתבר,‬
‫שהאמונד מעולם לא השתמש במנוע חיצון.‬
‫משוך את הכבל!‬
‫איפה הכבל?‬
‫- זה בקצה... שם. תמשוך אותו. - תפסתי אותו.‬
‫זה עובד! איך אני גורם לה לזוז?‬
‫תסובב את הדבר. זהו זה.‬
‫"אוניית הוד מלכותה האמונד" יוצאת לדרך.‬
‫בזמנך החופשי. בקצב שלך.‬
‫אתה מוכן?‬
‫משימה ראשונה, תקשור.‬
‫מצוין. עכשיו, תמשוך אותי איתך.‬
‫קדימה, כוח.‬
‫תן לי כוח.‬
‫הורדת את מתקן החכה המחורבן.‬
‫לא קשרתי את זה לחכה. למה קשרת את זה...‬
‫לא קשרתי את זה לחכה, חתיכת אידיוט.‬
‫טוב, אתה מוכן? אנחנו יוצאים לדרך.‬
‫האמונד התהפך שוב.‬
‫מה לעז... אלוהים. איך הוא עשה...‬
‫אני אמשוך אותך למעלה.‬
‫באופן מוזר, אף אחד מהמקומיים לא הסכים להשאיל לנו סירה לאחר מכן.‬
‫אז, נאלצנו לגרור את החלק החדש למקומו בידיים.‬
‫תראה מה זה, אני מעביר גשר באורך 100 מטרים בעצמי.‬
‫המים ממש חלקלקים, לא?‬
‫כן.‬
‫מוכן? תראה איזו עגינה יפה. זהו זה.‬
‫העבודה נמשכה עד סוף היום.‬
‫עכשיו, צריך למשוך פנימה את הפינה הזאת, לא?‬
‫הנה.‬
‫עד שבשעות אחר הצהריים המאוחרות, הגשר הישר כמו סרגל שלנו היה גמור.‬
‫ומאחר שג'יימס היה היחיד מבינינו שחשב שזה יעבוד,‬
‫האמונד ואני החלטנו שהוא יהיה הראשון.‬
‫טמפרטורה ולחץ תקינים.‬
‫מה הסיכוי שהוא יצליח לחצות?‬
‫- מינימלי, הייתי אומר. - זניח.‬
‫אלוהים אדירים, הכביש צף מולי.‬
‫אלוהים אדירים, תראו איך הוא זז!‬
‫הוא למעשה שוקע בזמן שהוא נוסע לאורכו.‬
‫אלוהים.‬
‫זה מוזר.‬
‫בחורים, אני לא אשקר לכם, אני מרגיש שזה קצת מסוכן.‬
‫הוא נוסע על מים‬
‫- בעומק תשעה מטרים. - בקאדילק.‬
‫אני יודע שזה עמוק.‬
‫- מספיק עמוק כדי לבלוע את הסירה. - נכון.‬
‫חרא.‬
‫אני חושב שצינור המפלט שלי נגרר על הרצפה.‬
‫עכשיו אני מתרסק לתוך הגשר שלי.‬
‫אני חושב שהוא מתקרקע היכן שהוא שוקע.‬
‫זה קורע.‬
‫אני חושב שלא תוכלו לראות את זה,‬
‫אבל בצד הזה של המכונית, הגלגלים מוטטו,‬
‫כל אחד מהם, אחד מהאלמנטים האלה.‬
‫אז עכשיו אני תקוע.‬
‫ובצד השני צינור המפלט נמצא על הקרקע‬
‫והקצה של המפלט תקוע באחד החיבורים.‬
‫אז היא תקועה לגמרי.‬
‫יש פתרון אבל אולי לא תסכים לעשות את זה.‬
‫מה?‬
‫תלך לעזור לו.‬
‫זה אומר שיהיו ארבע טונות של יאכטת יבשה אמריקאית‬
‫על אותה חתיכת פלסטיק באוקיינוס.‬
‫אבל מאחר שג'יימס היה עכשיו מכשול בורגונדי ענק בפני ההצלחה שלנו,‬
‫לא הייתה ברירה.‬
‫הוסף כוח, הגבר מהירות.‬
‫לעזאזל. החלק האחורי של המכונית שוקע.‬
‫אלוהים, אני לגמרי... התחת שלי למטה. אני בקושי רואה משהו.‬
‫אני רואה את "ת'אנדרבירד 2" מתקרבת.‬
‫אוויר.‬
‫עובד.‬
‫תצטרך לתת לי דחיפה די חזקה ולהמשיך לנסוע.‬
‫ג'יימס מיי, הנה אני מגיע.‬
‫זה לא עבד. בוא ננסה משהו אחר.‬
‫אני נוסע אחורנית, כן?‬
‫ואז אצור גל.‬
‫כן?‬
‫כשהגל ירים את אחורי מכוניתך, תן גז.‬
‫הנה זה בא.‬
‫צא, צא.‬
‫לכל הרוחות.‬
‫האמונד, אתה יכול לעזור כאן?‬
‫טוב, נראה לי שעליתי.‬
‫הייתי רוצה לראות קצת יותר ממה שאני יכול כרגע.‬
‫אוי, אלוהים.‬
‫אני לא רוצה להיכנס שוב למים.‬
‫למרבה הפלא, הנהג המועד ביותר לתאונות בעולם, הגיע ללא תקלות.‬
‫ג'רמי, אני כאן עכשיו. אפשר לעזור?‬
‫האמונד, יש לי רעיון מבריק.‬
‫תמשיך.‬
‫אם שנינו ניסע אליו במהירות גבוהה ואז נבלום כדי ליצור גל,‬
‫זה יכול להספיק כדי להרים אותו.‬
‫או שנכפיל את הלחץ ונשבור את הגשר.‬
‫אבל זה הסיכוי היחיד שלנו, נכון?‬
‫טוב, אני מוכן לנסות. תגיד מתי.‬
‫זה באמת... זה דורש נהיגה מדויקת.‬
‫אני מוכן.‬
‫האמונד, אתה מוכן?‬
‫אני מוכן.‬
‫המכונית שלי לא מתניעה.‬
‫אלוהים אדירים.‬
‫מה?‬
‫דוח מצב, אני הבשר בכריך חסר יכולת.‬
‫הכול בסדר, התנעתי.‬
‫טוב, רבותיי, אנחנו מוכנים פה מאחור.‬
‫בשלוש, שתיים, אחת, עכשיו.‬
‫בולם עכשיו.‬
‫צא, צא.‬
‫יש!‬
‫זה הצליח. זה באמת הצליח.‬
‫יפה מאוד. תודה.‬
‫ברוכים הבאים להאמונדסבורג אוכלוסייה: 7 מיליארד‬
‫בחיי! בני עמי זיהו אותי!‬
‫אני חושב שמר וילמן עשה את זה.‬
‫כן, נכון.‬
‫אני רוצה כבר לראות את הקהילה שלנו.‬
‫אנחנו מחפשים עיירה בסגנון אמריקאי, אני מניח.‬
‫זה כמו אוקלהומה.‬
‫תראו את זה.‬
‫פרות.‬
‫זה מסע מופלא לאורך כל סקוטלנד,‬
‫לאורך כל סקאי, לאורך כל...‬
‫אני צריך לעצור. אורות האזהרה שלי דולקים והכול.‬
‫משהו לא בסדר. למכונית יש ריח...‬
‫ג'יימס, אנחנו ממש...‬
‫לא, אני יודע, אבל אני לא רוצה להיכשל מאה מטרים מהקהילה שלנו.‬
‫אני רוצה להיכנס בכבוד. אז רק תנו לי כמה דקות.‬
‫איך הוא הצליח להרוס אותה ב-100 המטרים האחרונים?‬
‫איזה אידיוט מושלם.‬
‫אני לא יכול לפתוח את המכסה.‬
‫האמונד, יש לי רעיון.‬
‫אנחנו לא יכולים לעזור לו בכלל‬
‫אז בוא נלך להסתכל על הבניין המשונן שם.‬
‫בשמחה.‬
‫קדימה.‬
‫אלוהים, אתה צוחק עליי. קדימה.‬
‫היא לא מתניעה.‬
‫אז שתיהן שבקו 100 מטרים מקו הסיום.‬
‫טוב, בואו נחשוב.‬
‫שלי תוכל...‬
‫והצליחה. זהו זה.‬
‫לאחר נסיעה קצרה...‬
‫הגעתי לקהילה שלנו.‬
‫בחיי.‬
‫מר וילמן היה עסוק.‬
‫תראו את זה!‬
‫לייזר קווסט. מתחם בתי קולנוע.‬
‫תראו את זה, בר ספורט!‬
‫ודור חמש בסלולרי שלי. איך זה אפשרי?‬
‫מוזר.‬
‫האם זאת אם-ג'י?‬
‫מה היא עושה כאן?‬
‫ערב טוב, ברמן. אני אשתה שלוש כוסות באדוויזר עם גבינה, בבקשה.‬
‫לבסוף, הצטרפו אליי עמיתיי.‬
‫רבותיי! הבירות שלכם מחכות.‬
‫והנה זה!‬
‫חכו. הפסקה. תתענגו על הרגע.‬
‫אני מבין למה אתה מתכוון.‬
‫באדוויזר! הנה את!‬
‫אתה יודע, הייתה להם רק בירה צינגטאו.‬
‫- באמת? - כן.‬
‫- מילר ג'ניואן דראפט? - לא, רק צינגטאו.‬
‫בואו נלך לאכול משהו.‬
‫כן, אוכל.‬
‫אוכל, פה. תראו... אני לא מאמין שמר וילמן עשה את זה.‬
‫- באתי הביתה. - באמת.‬
‫- הביואיק ריביירה שלי חונה בחוץ... - כן.‬
‫- ...ואני פה! הכול טוב. - אני יודע.‬
‫זה מדהים.‬
‫ובא לי... פירות ים ובשר אדום?‬
‫לא, רגע.‬
‫גבינת מונטריי ג'ק. אני רוצה מונטריי ג'ק.‬
‫חזיר חמוץ מתוק - 8.50 דולר מרק קני ציפורים - 9.00 דולר‬
‫דים סאם - 9.00 דולר רגלי עוף בטיגון עמוק - 8.00 דולר‬
‫אשכי עוף - 7.50 דולר ביצה ואורז מטוגן - 8.50 דולר‬
‫מה?‬
‫נודלס - 8.50 דולר‬
‫בחורים,‬
‫זה לא רק התפריט.‬
‫שום דבר פה לא נותן הרגשה נכונה.‬
‫זה מוזר.‬
‫המקום הזה פתוח רק, מה, שבוע?‬
‫וכבר, כל דבר פה...‬
‫הוא סיני.‬
‫ובאכזבה נוראית זאת הגיע הזמן לסיים.‬
‫אנחנו נחזור. אנחנו לא יודעים איפה, אנחנו לא יודעים מתי, אבל נחזור.‬
‫ונתראה אז. תודה רבה שצפיתם. להתראות.‬
‫תרגום כתוביות: מיכל כהן‬
‫בקרת כתוביות יעל אביבי‬